**Informacija o provedbi savjetovanja i obrazloženje razloga skraćivanja roka za savjetovanje**

**za Nacrt Pravilnika o izmjenama i dopunama pravilnika o godišnjem paušalnom iznosu članarine za osobe koje pružaju ugostiteljske usluge u domaćinstvu i na obiteljskom poljoprivrednom gospodarstvu i o obrascima TZ za plaćanje članarine turističkoj zajednici**

Ovim Pravilnikom oslobađaju se obveze plaćanja članarine u turističkim zajednicama osobe koje pružaju ugostiteljske usluge u domaćinstvu ili na obiteljskom poljoprivrednom gospodarstvu, a koje imaju s Ministarstvom unutarnjih poslova, Ravnateljstvom civilne zaštite sklopljen ugovor o najmu temeljem Javnog poziva Ministarstva unutarnjih poslova o ustupanju stambenih jedinica za pojedinačni smještaj na korištenje raseljenim osobama iz Ukrajine, za godinu u kojoj se ustupa smještaj temeljem sklopljenog ugovora, a za broj kreveta objekta za koji je s Ministarstvom unutarnjih poslova, Ravnateljstvom civilne zaštite sklopljen ugovor.

Također, ovim prijedlogom provodi se i prilagodba hrvatskog zakonodavstva uvođenju eura, čime se doprinosi provedbi Nacionalnog plana zamjene hrvatske kune eurom kako bi Republika Hrvatska postala dijelom ekonomske i monetarne unije čija je valuta euro.

**Osobe koje pružaju ugostiteljske usluge u domaćinstvu ili na OPG-u obvezne su nadležnoj Poreznoj upravi dostaviti posebni Obrazac TZ2 do 15. siječnja 2023. za 2023. godinu, a prema podacima o broju kreveta iz prethodne 2022. godine**. **Zbog izmjene Obrazaca i nove osnove za oslobođenje od plaćanja članarine u turističkoj zajednici potrebno je skratiti trajanje esavjetovanja, kako stupanje na snagu Pravilnika ne bi utjecalo na ispunjenje navedene obveze odnosno skraćenje roka za dostavu.**

Slijedom navedenog, savjetovanje je otvoreno do 4. prosinca 2022. godine, a za dodatna pitanja možete se obratiti na e-mail: pravni@mints.hr.